**Overordnet Referat af Medlemsmødet d. 29. Januar 2018**

***Regnskab og budget for 2018.***

Karina gennemgik de overordnede tal for 2017 og budgettet for 2018.

For 2017 lå vi på et underskud på 192.000, hvilket ser bedre ud end det budgetterede underskud på ca. 439.000 kr. Git har desværre fundet yderligere omkostninger for 2017, der betyder noget større underskud.

Vi har i bestyrelsen arbejdet intensivt med at optimere indtjeningen og nedbringe udgifterne.

For 2018 forventes et overskud på +200.000 kr. Alt overskud er øremærket til (ekstraordinært) vedligehold.

Den mere detaljerede gennemgang af tallene gemmes til generalforsamlingen i marts.

***Ekstraordinære vedligeholdelsesopgaver.***

Bestyrelsen har udarbejdet en 10-års plan for ekstraordinært vedligehold samt finansiering.

Der forventes udgifter til ekstraordinær vedligehold på ca. 7.000.000 kr. Dette finansieres bl.a. gennem omlægning og forhøjelse af realkreditlån, opsparing, øget aktivitet, samt prisjusteringer.

***Året der er gået v. Lars***

I 2017: Nye ridehusbunde, Bundgaard Byg, vi var repræsenteret ved generalforsamlingen i Dansk Rideforbund, vi afholdt arbejdsdag, auktionsdag med donationer på 37.000 kr. fra medlemmerne, sommergræs med mange gåede kilometer, klubstævne, Holte Festival, Rune Willum Dressur Clinic med Cathrine Dufour, ridelejr for børn, Trek-stævne, voksenridelejr. Vi har været repræsenteret til 22 internationale stævner!

***Sommergræs***

Kikhanebakken kan vi benytte i juli, august og september og vi må sætte max 30 heste derop. I 2017 deltog 46 heste i foldordningen. Udfordringen er, at gårdejeren har ret til at slå græsset indtil 10 dage før vores ordning starter. Græsarealerne skal være grønne (uden bare pletter). Pælene skal slås i efter græsset bliver slået hvert år. Det kostede i 2017 ca. 15.000 kr. at have ordningen for HRK.

Det er vigtigt for os at finde en løsning, som er fair og i orden for alle. Der er 78 heste i den almindelige foldordning. Der er plads til 42 heste i sommergræsordningen (Kikhanebakken + vores egne græsfolde). Bestyrelsen fremlagde et forslag om, at deltagere i ordningen står hver anden dag på græs og hver anden dag på grus.

Der er også en mulighed for at vi kan lave en aftale med en gård i nærheden evt. i forhold til døgnfold.

Spørgsmål til vand på jordfoldene, som der er ved at blive fundet en potentiel løsning på.

***Beredskabsplan***

Vi har et brandsystem i dag, som er serviceret af Siemens. Brandalarmen går direkte til Brandvæsnet + en opringning til Lars. Hvis Lars ikke tager telefonen, stilles opkaldet videre til staldtelefonen og herefter til Git. Alle tilstedeværende var på ”brandøvelse” og så, hvordan evakueringsplanen forventes at virke.

Vi har i dag ganske få fejlalarmer. Aktiverede alarmer kan IKKE deaktiveres eller afbrydes. Går alarmen, kommer brandvæsnet, og kan ikke aflyses. Vi har i dag en fuld-service ordning hos Siemens, 24/7 365. Fast udgift til brandalarmordningen hos Siemens.

I fald af brand, vil Git sende sms’er ud til alle. Bestyrelsen har talt med naboerne, som er positivt indstillede ift. at indgå i et nødberedskab.

***Henvendelser fra medlemmer***

* Efterspørgsel efter Regler og retningslinjer. Vi har allerede et regelsæt, som er tilgængeligt for alle. Vi er alle medejere og ansvarlige for overholdelse af reglerne. Med medlemsejerskabet følger både rettigheder og forpligtelser. Vis hensyn ☺
* Video-overvågning: Det er relativt dyrt at få installeret adgangsalarmer og video-overvågning. Ved håndsoprækning var der ikke tilslutning til at gå videre med emnet

***Indkomne Spørgsmål:***

* Kan man lave en halv stald med et halmfrit miljø?
Svar:: Der er udfordringer i det pga vinduesbokse som man i mange tilfælde har ventet længe på, ønsker fra pensionærer, ventelister mv, men vi ser nærmere på mulighederne.
* Forslag: Et sted til behandling af heste og isolering af syge heste, muligheder undersøges pt
* Er det muligt at finde en ordning, hvor pensionærerne kan betale sig fra at personalet giver medicin?

Svar: Ja det skal kunne lade sig gøre at betale for og få den ekstra service

* Aktivitetsudvalget vil gerne bede om forslag + flere medlemmer ☺ Kontakt gerne Karina Auscher.
* Hvornår får vi luft-tørrere på toiletterne i stedet for håndklæder?

Svar: Vi har fundet dem vi skal bruge, så det er i gang

* Har I overvejet at lave et vandspiltov mere?

Svar: God ide, vi kigger på det

* Kan der til Københavnsmesterskaberne være en klasse med Pas-de-Deux?

Svar: Git efterfølgende: Pas-de-Deux er en breddeklasse, som ikke må bruges til et C-stævnet (propositionerne er for længst lagt på GO). Interesserede kan kigge i dressurreglementet og finde showklasser, som de er interesserede i, så kan vi have dem in mente, når vi laver D-stævner!

* Hvad sker der i forhold til mus?

Svar: Vi har jævnligt besøg af rotte/musebekæmpere og har gift/fælder sat op

* Projekt Walker lever stadig… En ny skridtmaskine koster 36.000 kr. Kan kun finansieres gennem indsamling/donationer.